Sømandshvileposten

24. marts 2025

Robotter og robotansvarlige.

Foråret står for døren og det betyder, at robotterne også snart skal ud at arbejde.

Vi forventer, at robotterne kommer fra vinterhi i begyndelsen af april og kan igangsættes efter at vores gartnerfirma har fået gjort plænerne forårsklare.

De nuværende 4 robotter vil således køre en del inden påsken stor for døren.

På nuværende tidspunkt har vi aftale om pasning af 2 af robotterne – SV øst og den enlige på SP men vi mangler tilsagn fra én til to, der vi passe robotterne på SV midt og SV vest.

Arbejdet honoreres med kr. 2.000 /robot i form af reduktion af det årlige kontingent. Opgaven er at reagere, når man via sin robot app får besked om, at robotten ikke kører. Det er som hovedregel fordi den er kørt fast eller har mistet forbindelsen til kobbertråden eller har problemer med at køre ind i ladehuset. Der er ingen forventning om at man har vagt 24/7, så er man på arbejde eller lignende – ser man på det når man kommer hjem. Er man længerevarende væk sender man en SMS til formanden. Desuden står man for udskiftning af knive (simpel operation) nogle gange i løbet af sæsonen. Er der større problemer kontakter man formanden, der så bestiller service fra vores leverandør.

Skriv en mail til formanden: lademann@youmail.dk.

De nye robotter til SP og Engen forventes på nuværende tidspunkt at blive installeret og igangsat i slutningen af april, så her vil græsslåning blive gennemført 2 til 3 gange som sidste år.

Vi fik desværre ikke den frostvinter, som vi håbede, så vores planlagte rensning af søerne kunne ske så skånsomt som muligt for vores græsplæner. Som I sikkert har set, blev arbejdet gjort her i sidste uge. Vi er fortrøstningsfulde med, at plænerne nok skal blive klar. Dels er der lovet tørvejr de kommende dage, så det opkørte jord kan tørre ud, dels vil gartneren efterbehandle områderne i forbindelse med første klipning.

Haveaffald

Som mange sikkert har bemærket er vores containere til haveaffald stillet frem så der er ikke mange undskyldninger for ikke at gå i gang med egne forårsopgaver.

Havemøbler – borde og bænke

Som nogle måske har bemærket, ser vores borde og bænke på strandgrunden ikke pæne ud for tiden. Der var meget løs maling, hvor det viste sig, at træet underliggende er gennemvådt. Planen er, at det skal tørre ud før der males. Det vil blive flot til Sct. Hans, og forhåbentligt også før – det kommer an på vejret.

I kender jo datoen for Sct. Hans og invitation vil følge med næste Sømandshvilepost.

Mange hilsner

Bestyrelsen